## Rješenje o odobrenju prospekta o izdavanju do 64.744 redovnih dionica na ime, privatnom ponudom, ukupne vrijednosti 25.897.600,00 kuna, pojedinačne nominalne vrijednosti 400,00 kuna po dionici, Uljanik plovidbi d.d. Pula

### NN 86/2005 (15.7.2005.), Rješenje o odobrenju prospekta o izdavanju do 64.744 redovnih dionica na ime, privatnom ponudom, ukupne vrijednosti 25.897.600,00 kuna, pojedinačne nominalne vrijednosti 400,00 kuna po dionici, Uljanik plovidbi d.d. Pula

# KOMISIJA ZA VRIJEDNOSNE PAPIRE REPUBLIKE HRVATSKE

**1702**

Sukladno odredbama članka 12. stavak 1. točka 5.
i članka 22. stavka 2. Zakona o tržištu vrijednosnih papira, Komisija za vrijednosne
papire Republike Hrvatske (u daljnjem tekstu: Komisija), na temelju zahtjeva
trgovačkog društva ULJANIK PLOVIDBA d.d. Pula, Carrarina
6, za odobrenje prospekta o izdavanju dionica privatnom ponudom, na sjednici
održanoj 7. srpnja 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu ULJANIK PLOVIDBA d.d.
Pula, Carrarina 6, odobrava se prospekt o izdavanju
64.744 redovnih dionica na ime, privatnom ponudom, ukupne vrijednosti 25.897.600,00
kuna, pojedinačne nominalne vrijednosti 400,00 kuna po dionici.

2. Ovo rješenje objavit će se u »Narodnim
novinama«.

Obrazloženje

Trgovačko društvo ULJANIK PLOVIDBA d.d. Pula, Carrarina 6, podnijelo je 6. lipnja 2005. godine zahtjev za
odobrenje prospekta o izdavanju redovnih dionica privatnom ponudom, a 29.
lipnja 2005. godine dopunu toga zahtjeva, sukladno Zakonu o tržištu
vrijednosnih papira (»Narodne novine« broj 84/02, u daljnjem tekstu: Zakon) i
Pravilniku o sadržaju zahtjeva i prilozima za odobrenje prospekta i skraćenom
prospektu (»Narodne novine« broj 118/03, u daljnjem tekstu: Pravilnik).
Zahtjevu je priložilo potrebnu dokumentaciju.

Nakon dopune prospekta o izdavanju dionica
predmetnog izdanja i propisane dokumentacije na traženje Komisije od 23. lip­nja 2005. godine, utvrđeno je
da predloženi prospekt sadrži sve Zakonom propisane podatke te da je Glavna
skupština Društva, 30. svibnja 2005. godine, donijela odluku o povećanju
temeljenog kapitala Društva.

Sukladno navedenoj odluci Skupštine Društva,
temeljni kapital Društva povećat će se za 25.897.600,00 kuna, izdavanjem 64.744
redovne dionice na ime, privatnom ponudom, uplatom uloga u novcu, na način kako
je to predviđeno istom odlukom i odobrenim prospektom.

Pravo upisa dionica predmetnog izdanja imaju svi
dioničari društva ULJANIK PLOVIDBA d.d. Pula, Carrarina
6, u iznosu koji odgovara njihovom udjelu u postojećem temeljnom kapitalu
društva i to prema stanju vlasničkih računa toga vrijednosnog papira kod
Središnje depozitarne agencije, Zagreb, Ksaver 200, na dan 15. travnja 2005.
godine.

Razdoblje za upis i uplatu dionica iznosi 14
dana od dana dostave prospekta dioničarima, s tim da je društvo ULJANIK
PLOVIDBA d.d. Pula, Carrarina 6, sukladno odredbi
članka 24. stavak 2. Zakona o tržištu vrijednosnih papira, obvezno dioničarima
dostaviti prospekt u roku 15 dana od dana konačnosti ovoga rješenja.

Predmetno izdanje dionica smatrat će se
uspješnim ukoliko u odobrenom roku za upis i uplatu dionica bude upisano i
uplaćeno najmanje  90% dionica izdanja.

Društvo
ULJANIK PLOVIDBA d.d. Pula, Carrarina 6,
uplatilo je naknadu i administrativnu pristojbu, sukladno Pravilniku o vrsti i
visini administrativnih pristojbi i naknada (»Narodne novine« broj 115/02,
43/03).

Ocjenjujući utvrđeno činjenično stanje, Komisija
smatra da su ispunjeni  uvjeti za
odobrenje podnesenog prospekta o izdavanju redovnih dionica društva ULJANIK
PLOVIDBA d.d. Pula, Carrarina 6, privatnom ponudom te
je riješeno kao u izreci.

Na temelju odredbe članka 8. stavka 4. Zakona,
ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe  Upravnom sudu Republike Hrvatske u roku 30
dana od dana primitka ovog rješenja.

Klasa: UP/I-450-08/05-02/84

Urbroj: 567-01/05-5

Zagreb, 7. srpnja 2005.

Predsjednik Komisije

**Miljenko** **Fičor, v. r.**

Rješenje, NN 86/2005-1702